**УСЛОВИЯ И РЕД ЗА ПОВТОРНО ИЗПОЛЗВАНЕ НА ИНФОРМАЦИЯ**

 **В ОД „ЗЕМЕДЕЛИЕ” – КЪРДЖАЛИ**

 Повторно използване на информация от обществения сектор се предоставя при условията и по реда на Закона за достъп до обществена информация /ЗДОИ/ и съгласно Вътрешните правила на ОД „Земеделие” – Кърджали.

1. **Подаване на искане за повторно използване на информация от обществения сектор**

 Информация от обществения сектор се предоставя за повторно използване след отправяне на писмено искане:

* в деловодството в ОД ”Земеделие” Кърджали, гр. Кърджали 6600, бул. „България” № 74, ет.2 стая №208;
* по електронен път на e-mail: -delovod\_odz\_kj@abv.bg
* в съответната общинска служба по земеделие.
* телефон за връзка 0361/62976

 Когато искането се подаде по електронен път, ще получите отговор от ОД „Земеделие” – Кърджали/съответната ОСЗ също по електронен път.

Работното време на ОД „Земеделие” – Кърджали, в това число и на общинските служби по земеделие е всеки делничен работен ден от 09.00 до 17.30 ч, с обедна почивка от 12.00 до 12.30 часа.

Работното време на звеното за „Административно и деловодно обслужване”, находящо се в гр. Кърджали, бул. "България" №74, ет.2, стая №208, е от понеделник до петък, от 09.00 до 17.30 ч, без прекъсване.

**2. Срокове за разглеждане на исканията за повторно използване на обществена информация**

Директорът наОД „Земеделие” – Кърджали/Началникът на ОСЗ разглежда искането в 14-дневен срок от постъпването му и взема решение за предоставяне или за отказ за предоставяне на информация за повторно използване, което се съобщава на заявителя.

В случаите, когато искането за повторно използване на информация от обществения сектор се характеризира със сложност и изисква повече време за предоставянето й, срокът може да бъде удължен до14 дни. В този случай на заявителя се изпраща съобщение за необходимото време за предоставяне на информацията в срок до14 дни от постъпване на искането.

Когато поисканата информация има значение за определен период от време ОД „Земеделие” – Кърджали/съответната ОСЗ я предоставя в разумен срок, в който информацията не е загубила своето актуално значение.

**3. Предоставяне на информация от обществения сектор за повторно използване**

Информация от обществения сектор се предоставя за повторно използване безплатно или след заплащане на такса, която не може да надхвърля материалните разходи по възпроизвеждането и предоставянето на информацията.

Таксите за предоставяне на информация за повторно използване се определят с Тарифа, приета от Министерския съвет.

**4. Отказ за предоставяне на информация от обществения сектор за повторно използване**

Отказът за предоставяне на информация от обществения сектор за повторно използване се мотивира и съдържа фактическото и правното основание за отказ, датата на вземане на решението и реда за неговото обжалване.

В случаите, когато закон забранява предоставянето на поисканата информация или искането не отговаря на условията по чл. 41е от ЗДОИ също може да се направи отказ.

Не може да е основание за отказ наличието на лични данни в информацията от обществения сектор, която е поискана за повторно използване, в случаите, когато тази информация съставлява или е част от публично достъпен регистър.

Отказите за предоставяне на информация от обществения сектор за повторно използване подлежат на обжалване пред Административен съд - Кърджали по реда на Административнопроцесуалния кодекс.